
Tisztelt Képviselő-testület !

A 2014 évi költségvetés tárgyalásánál a képviselő-testület a helyi önkormányzati képviselők
tiszteletdíjának megemelése mellet döntött.

Ehhez  a helyi önkormányzati képviselők tiszteletdíjának mértékéről szóló  2/2005. (II. 21.) rendeletének módosítását kell elvégezni. A képviselői tiszteletdíjak felemelésével a helyi képviselői munka megbecsülésének egyik kifejező eszköze.
A polgármesteri tisztség ellátásának egyes kérdéseiről és az önkormányzati képviselők tiszteletdíjáról szóló 1994. évi LXIV. törvény 15. §. (1) bekezdése szerint kell megállapítani a helyi önkormányzati képviselők tiszteletdíját, mely szerint a képviselő havi tiszteletdíja (alapdíj) nem haladhatja meg a Ktv. 43.§ (1) bekezdése szerint megállapított illetményalap és a törvényben meghatározott szorzószám szorzatát.

A meghatározott sorzószám az 1000
-nél kevesebb lakosú település esetén 1, az illetményalap

38.650.- Ft, így Mórágy esetében a testületi képviselő alapdíja  38.650.- Ft lehet.

Az alapdíjon felül ha a képviselő bizottságnak tagja , az alapdíjon felül még az alapdíj 45%-ával növelhető a tiszteletdíja. A bizottság elnökének a tiszteletdíja az alapdíjon felül legfeljebb az alapdíj 90 %-ával növelhető még.

A költségvetési rendelet alapján az eddigi havi 14.000.- Ft-ban megállapított alapdíj kerülne megemelésre havi 19.000.- Ft-ra.
A bizottsági és bizottsági elnöki munkára járó alapdíjon felül adható tiszteletdíjat nem kívánnánk megváltoztatni.
Így a Bizottsági elnökök havi tiszteletdíja 30.000.- Ft lenne, míg a bizottsági tag havi tiszteletdíja havi 25.000.- Ft.

A külsős tagok tiszteletdíját pedig havi 10.000.- Ft –ban állapítanánk meg.
Kérem, hogy a tisztelt képviselő-testület az előterjesztést tárgyalja meg, és fogadja el a rendelet módosítását.

Mórágy 2014. április 23.








Bakó Józsefné  sk. 

         jegyző 

Rendelettervezet:
Mórágy Község Önkormányzat Képviselő-testületének

  /2014 (      ) önkormányzati rendelete

 Helyi önkormányzati képviselők tiszteletdíjának mértékéről szóló 2/2005. (II.21.) önkormányzati rendelet módosításáról
 (A rendelet a jegyzőkönyvhöz mellékelve)

Előzetes hatásvizsgálat, indoklás, véleményeztetés

Mórágy Község Önkormányzata képviselő-testületének

Helyi önkormányzati képviselők tiszteletdíjának mértékéről szóló rendelet módosítása

1. Előzetes hatásvizsgálat
A jogalkotásról szóló 2010. évi CXXX. törvény 17. §-a alapján, mint a fenti jogszabály előkészítője az alábbi előzetes hatásvizsgálatot végeztem el a szabályozás várható következményeiről, melyről most tájékoztatom a képviselő-testületet.

A tervezett jogszabály hatásai:

a) társadalmi, gazdasági, költségvetési hatás:

- társadalmi hatása: nem jelentős,

- gazdasági hatása: nem jelentős,

- költségvetési hatása: jelentős, mivel a 2014. évi költségvetést érinti 

b) környezeti és egészségi következmények:

- nincsenek,

c) adminisztratív terheket befolyásoló hatások:

- a hivatalnak el kell látnia a tiszteletdíjak megemelésével kapcsolatos feladatokat , hogy a képviselők már a megemelt a tiszteletdíjukat kapják kézhez

A jogszabály megalkotásának szükségessége, a jogalkotás elmaradásának várható következményei:
- a rendelet megalkotása kötelező, 

- a rendelet elmaradásának következménye a jogszabály alkotás elmulasztása miatti törvényességi észrevétel lehet.

A jogszabály alkalmazásához szükséges feltételek:

- a személyi feltétel: rendelkezésre áll. 
- szervezeti feltétel: rendelkezésre áll.

- tárgyi feltétel: rendelkezésre áll. 

- pénzügyi feltétel: rendelkezésre áll.
2. Indoklás

A  Helyi önkormányzati képviselők tiszteletdíjának mértékéről szóló rendelet módosítása célja:
- az önkormányzat számára előírt rendelet alkotási kötelezettségnek való megfelelés,

- meghatározásra kerüljenek az önkormányzat képviselőinek tiszteletdíjának emelése. 

A rendeletnek nincs európai uniós joggal kapcsolatos összehangolási és egyeztetési vonatkozása.

3. Véleményeztetés

A rendelet tervezetet véleményeztetési kötelezettség nem terheli. 
Mórágy, 2014. április 23. 

P.H.

Bakó Józsefné sk.
jegyző
MÓRÁGY KÖZSÉG ÖNKORMÁNYZATÁNAK KÉPVISELŐ-TESTÜLETENEK 
/2014 ( IV. ) önkormányzati rendelete

A helyi önkormányzati képviselők tiszteletdíjának mértékéről szóló 2/2005. (II. 21.) számú Kt. rendeletének módosításáról

tervezet
Mórágy Község Önkormányzatának Képviselő-testülete a Magyarország Alaptörvénye 32. cikk (1) bekezdés a.) pontjában, valamint Magyarország helyi önkormányzatairól szóló 2011. évi CLXXXIX törvény 42. §-ában biztosított jogkörében eljárva, figyelemmel a polgármesteri tisztség ellátásának egyes kérdéseiről és az önkormányzati képviselők tiszteletdíjáról szóló 1994. évi LXIV. törvény 17. §. (1) és (2) bekezdésében foglaltakra – a képviselői munka megbecsülése érdekében a helyi önkormányzati képviselők tiszteletdíjának mértékéről szóló 2/2005. (II. 21.) rendeletét az alábbiak szerint módosítja:

1.§.

A rendelet 2. §. (1) és (4) bekezdése helyébe a következő rendelkezés lép:

2.§.(1) A települési képviselő munkájáért 19.000.- Ft tiszteletdíjra (alapdíj) jogosultak

havonta.

(4) A nem képviselő bizottsági tagok a bizottsági munkáért 10.000.-Ft tiszteletdíjra jogosultak havonta.

2.§.

(1) Ez  a  rendelet a 2014.április     lép napján lép hatályba, a rendelkezéseit  2014. január 1. napjától kell alkalmazni..

(2) Ez a rendelet 2014. május    -én hatályát veszti.
Mórágy, 2014. április 28. 

Glöckner Henrik                                                                                      Bakó Józsefné

polgármester                                                                                                     jegyző      

ZÁRADÉK:

A rendelet 2014. április      .-én kihirdetve.        

                                                                                Bakó Józsefné 

                                                                                     jegyző                                                                                                                                                        

